Dempués de munchu tiempu planificando cómo homenaxear a los almiraos The Clash, sal a la lluz el grupu que va tributalos, adaptando y grabando'l su primer discu "Radio Clash 1977" al castellán, y llevando a los escenarios les sus canciones nesti añu d'aniversarios a la banda inglesa. Esti ye un proyectu de llarga duración, yá que la intención ye la d'afayar al castellán la discografía completa del grupu, conservando la rabia de los testos y la fuercia la su música. Artistes de mente inquieta como Txus, que amás de cantar en Disidencia va facelo nesti grupu tributu, o Maki, que compatibilizará Disidencia y Obrint Pas pa ponese tres la batería, asina como'l conocíu Ovidio López a les guitarres que sedrá'l tercer músicu que completará la formación, y too baxo la batuta na producción artística y el soníu d'Óscar Martínez. Esperamos que tolos amantes a la música de los Clash entiendan, escuchen y sientan esta hestoria, col mesmu entusiasmu con que lo van facer estos músicos. La representación dirá a cargu d'esta promotora independiente asturiana, les semeyes oficiales de la banda inmortalizaráles Lucía de Andrés y el su primer videoclip grabarálu en Llondres Alberto Pla, pa posteriormente facer el montaxe definitivu en Madrid. Pa dir abriendo boca escucha temes d'adelantu en www.myspace.com/theclashradio y visita la su web www.theradioclash.net Up the clashers...!